als_Latn dik_Latn sag_Latn
Spitalet e Danimarkës në alarm për staf të pa mjaftueshëm
Në Danimarkë nga stafi i pamjaftueshëm për punë nëpër spitale gjatë fundjavave edhe ditëve të pushimit numri i të vdekurve është dyfishuar.
KOPENHAG (AA) - Në kërkimet e bëra nga Fleming Madsen, shefi i klinikës së mushkërive dhe alergjisë në qytetin Helsingor nga viti 1995 deri në vitin 2012 janë studiuar 2 milion e 650 mijë persona nëpër spitalet e vendit. Duke parë se gjatë fundjavave numri i doktorëve dhe infermierëve është më i pakët, atëherë Madsen vendos që të bëjë disa kërkime dhe të mbledhë disa statistika. Në përfundim të studimit del se gjatë fundjavave dhe pushimeve shifrat e vdekjeve janë dyfishuar dhe kjo përbën një ndryshim të madh në sistemin shëndetësor, i cili është në dijeni të kësaj çështjeje, shprehet Madsen.
Përfundimet e studimit bën që problematika të ngrihet në një diskutim të lartë pasi deri tani ishte në një nivel të ulët diskutimi. Sipas gazetës Metroexpress në shumicën e spitaleve kapacitetet janë mbi 100 % të mbushura dhe janë duke u përpjekur për të përmbushur kërkesën për shtretër shtesë.
Në spitalin e qytetit Arhus në kliniken e onkologjisë kapaciteti është 118% dhe kjo bën që të ulet niveli i shërbimit dhe rreziku i vdekjeve të rritet. Madsen shprehet se Anglia ka një ligj që nuk lejon kapacitetet të kalojnë 85%. Nga studimi me të sëmurët e Danimarkës del se nga 5 pacientë, 1 merr mjekimin e gabuar.
Shefi i Autoritetit Shëndetësor Rajonal, Bent Hansen, deklaron se nuk është e vërtetë që është rritur numri i vdekjeve për arsye të kapaciteteve, dhe ata që pohojnë këtë duhet ta faktojnë, shprehet Hansen. Ndoshta në disa raste mund të kemi probleme, por edhe ato janë problemet administrative. Personeli është i shpejtë dhe produktiv. Mundohemi të bëjmë më të mirën, por sigurisht që një ekonomi e mirë do të thotë spitale me të mira shprehet Hansen.
Në saj të diskutimeve për sistemin shëndetësor kryeministri Helle Thorning-Schmidt dhe ministri i Shëndetësisë, Nick Haekkerup, vizituan spitalin në qytetin e Odense. Partia Social Demokrate i propozon Parlamentit një projektligj për sektorin e shëndetësisë me vlerën 5 miliard krona, veçanërisht për të sëmurët me kancer.
als_Latn als_Latn als_Latn als_Latn als_Latn als_Latn als_Latn